ທ່ານ ຣຸ່ງອາຣຸນ ໄພບູນ ຜູ້ພິທັກສັນຕິລາດ ເມືອງ Mason ລັດ IOWA
ສຳພາດ ທ່ານຣຸ່ງອາຣຸນ ໄພບູນ ອາເມຣິກັນ ເຊື້່ອສາຍລາວ ຜູ້ພິທັກສັນຕິລາດ ລາດຕະເວນ ເມືອງ Mason City ຊຶ່ງເປັນເມືອງນ້ອຍໆ ຢູ່ໃນລັດ IOWA.
ໃນລາຍການຊີວິດຊາວລາວ ປະຈຳແລງວັນພະຫັດຂອງວີໂອເອ ມືນີ້ ເຮົາຈະນຳພາທ່ານ ໄປຢ້ຽມຢາມຖາມຂ່າວ ທ່ານຂວັນ ໄພບູນ ຫົວໜ້າຄອບຄົວ ແລະ ລູກຊາຍຂອງເພິ່ນ ຄື ທ່ານຣຸ່ງອາ ຣຸນ ໄພບຸນ ຜູ້ພິທັກສັນຕິລາດ ເຊື້ອສາຍລາວ-ອາເມຣິກັນ ທີ່ໄດ້ ເຂົ້າມາຕັ້ງຖິ່ນຖານຢູ່ເມືອງ Clear Lake ເມື່ອ 30 ກວ່່າປີກ່ອນ ເມືອງ Clear Lake ເປັນເມືອງນ້ອຍໆ ງຽບສະຫງົບດີ ຕັ້ງຢູ່ໃນ ລັດ IOWA ພາກກາງຂອງ ສະຫະລັດ ຊຶ່ງ ກິ່ງສະວັນ ຈະນຳເອົາເລື້ອງນີ້ມາສະເນີທ່ານ ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວຂອງເຮົາມື້ນີ້ ເຮົາຈະແນະນຳໃຫ້ທ່ານຮູ້ຈັກກັບ ສະມາຊິກຄອບຄົວ ໄພບູນ ເຊຶ້ອສາຍລາວ ທີ່ໄດ້ເຂົ້າມາຕັ້ງຖິ່ນຖານຢູ່ໃນ ສະຫະລັດ ກາຍ ມາເປັນພົນລະເມືອທ້ອງຖິ່ນ ປະກອບວິຊາອາຊີບຢ່າງສຳເລັດ ແລະເປັນພົນລະເມືອງດີຂອງປະເທດ ປັດຈຸບັນນີ້ ຄອບຄົວ ໄພບູນ ຕັ້ງຖິ່ນຖານຢູ່ເມືອງ Clear Lake ຫ່າງຈາກ ນະຄອນ ຫລວງ Des Moines ໄປທາງທິດຕາເວັນຕົກປະມານ 200 ໄມລ ເມືອງ Clear Lake ເປັນເມືອງນ້ອຍໆ ງຽບສະຫງົບ ມີ ທະເລສາບໃຫຍ່ອັນດັບສອງຢູ່ໃນ ສະຫະລັດ ນອກຈາກນັ້ນ ແລ້ວ ລັດ IOWA ຍັງເປັນທີ່ຮູ້ກັນດີ ວ່າເປັນແຫລ່ງເຂົ້າແຫລ່ງນ້ຳ ມີໂຮງງານ ອຸດສາຫະກຳຕ່າງໆ ໂດຍສະເພາະຢ່າງຍິ່ງ ແມ່ນເປັນທົ່ງປູກໝາກສາລີ ໃຫຍ່ທີ່ສຸດຂອງປະເທດເພື່ອນຳ ໄປລ້ຽງສັດ ແລະເຮັດພະລິດຕະພັນຕ່າງໆ ເພາະສະນັ້ນຢູ່ໃນລັດນີ້ ຈ່ຶງຈະຫລຽວເຫັນແຕ່ ທົ່ງໝາກສາລີ ອັນກວ້າງໃຫຍ່ສຸດຊົ່ວຫູຊົ່ວຕາ ຖ້າຫາກທ່ານລຶ້ງເຄີຍກັບຊີວິດການຫາຢູ່ຫາກິນຢູ່ໃນເມືອງໃຫຍ່ ທ່ານອາດຈະບໍ່ມັກກັບການໃຊ້ຊີວິດທຳມະຊາດ ຢູ່ແບບມິດໆ ຊ້າໆ ບໍ່ມີຕຶກສູງ ແລະບໍ່ມີລົດຕິດຢູ່ຕາມຖະໜົນຫົນທາງຢ່າງຄັບຄັ່ງ ທ່ານ ຂວັນ ໄພບູນ ແລະຍານາງເຝືອງ ພ້ອມດ້ວຍລູກຫ້າຄົນ ໄດ້ເຂົ້າມາຕັ້ງຖິ່ນຖານຢູ່ໃນ ດິນແດນອັນກວ້າງໄກແຫ່ງນີ້ ໃນປີ 1984 ບັດນີ້ບັນດາລູກເຕົ້າທັງຫຼາຍແມ່ນໄດ້ໃຫຍ່ກ້າ ໜ້າບານ ເປັນຄອບເປັນຄົວ ແລະເປັນພົນລະເມືອງດີຂອງປະເທດຊາດໄປໝົດແລ້ວ ທ່ານຂວັນ ໄພບູນ ໄດ້ກ່າວຄວາມເປັນມາຂອງການຕັ້ງຊີວິດຄອບຄົວໃນເບື້ອງຕົ້ນສູ່ ວີໂອເອ ຟັງດັ່ງນີ້ : ກ່ຽວກັບການປະກອບວິຊາອາຊີບ ທ່ານຂວັນ ໄດ້ເລົ່າຕໍ່ໄປວ່າ ທ່ານຂວັນ ໄດ້ຕັ້ງຊີວິດຢູ່ເມືອງ Clear Lake ມາເປັນເວລາ 33 ປິແລ້ວ ທ່ານມັກໜ້າທີ່ວຽກການ ບັນຍາກາດແລະສິ່ງແວດລ້ອມ ໂດຍສະເພາະແມ່ນການຕຶກເບັດຫາປາ ຊຶ່ງທ່ານໄດ້ເລົ່າມ້ວນທ້າຍດັ່ງນີ້ : ທ່ານຣຸ່ງອາຣຸ່ນ ໄພບູນ ລູກຊາຍຜູ້ທີສອງ ຂອງທ່ານຂວັນ ແລະຍານາງເຝືອງ ສຳເລັດການສຶກສາຝ່າຍ Law Enfor- cement ຫລື ຜູ້ພິທັກສັນຕິລາດ ປັດຈຸບັນເປັນ ເຈົ້າໜ້າທີ່ ຕຳຫລວດ ລາດຕະເວນເມືອງ Mason ຣຸ່ງອາຣຸນ ໄດ້ຕິດ ຕາມຄອບຄົວມາ ສະຫະລັດ ເວລາອາຍຸ 12 ປີ ເຕີບໃຫຍ່ ຢູ່ໃນເມືອງ Clear Lake ລັດ IOWA ທ່ານໄດ້ເລົ່າຊີວິດ ຄວາມເປັນມາ ແລະປະສົບການຂອງຊີວິດ ຢູ່ໃນເມືອງ Clear Lake ສູ່ ວີໂອເອ ຟັງ ວ່າ : ນັ້ນແມ່ນການສຳພາດ ສະມາຊິກຄອບຄົວ ໄພບຸນ ທີ່ໄດ້ເຂົ້າມາຕັ້ງຖິ່ນຖານ ຢູ່ໃນ ສະຫະ ລັດ ເມື່ອ 30 ກວ່າປີກ່ອນ ທີ່ໄດ້ສ້າງຜົນງານ ປະກອບວິຊາອາຊີບ ແລະເປັນພົນລະເມືອງດີ ຂອງປະເທດ ທີ່ເມືອງ Clear Lake ລັດ IOWA